नाथाय बे थैखांनायनि उनाव बिनि फिसाज्ला पिलादेलफास आसो गावनि रायजो खुंनाय समाव फोजोबो ।इउक्लिदनि समनि महरगिरि ससट्राटासानो बेनि महरगिरिमोन नाथाय बेनि गासैबो दाथायनि हिसाबखौ आकेक जेन्ड्रिया लाइब्रेरियाव बानायदोंमोन ।बे लाइट हाउसखौ पटलेमि सटार आरो बिनि बिखि बेरिनिकनि मुङाव दोननाय जादोंमोन ।गोबां जौथाय आलेकजेन्द्रियानि लाइट हाउज मोनायाव अर आरो सानाव खाननि मोदाननायजों बन्दरनि लामाखौ दिन्थिग्रा महरै बाहायजादोंमोन ।बेखौनो रमनि गथा फैसाफोराव नुनो मोनदोंमोन,जेरै आथिखालाव मुंदांखा नुथायफोरखौ खौरां बिलाइफ्राव नुनो मोनो ।जेब्ला आखा इजिप्टखौ गाग्लोबदोंमोन अब्ला बिसोर आलेकजेन्ड्रिया आरो बेनि धोन दौलदखौ बाखोनायदोंमोन ।लाइट हाउज खोथाखौ दावबायारिफोरनि लिरना गालांनाय लिरथुम बिलाइफोरनिफ्राय मिथिनो मोनो ।नाथाय गोदान खुंगिरिफोरा मेडिटेरियानजों जेबो सोमोन्दो गैयैखाय गावखिनि राजथावनिखौ साइरसिम खोलायदोंमोन ।जेब्ला लाइट हाउसखौ गोरोन्थियाव गाहायाव बोख्लायनाय जादोंमोन,बेनि उनाव बिसोर मिथिनाबो जायगायाव दोनफिननाय जायाखिसै ।956  ए.दि.याव आलेकजेन्द्रियाव मोनसे बांग्रिं मावदोंमोन आरो लाइट हाउसनि खायसे बेसादफोरखौ खहा खालामलांदोंमोन ।बेनि उनाव  1303  आरो  1323  माइथायाव मोननै बांग्रिङा फारियै लाइट हाउसखौ गाज्रियै खहा खालाम लांदोंमोन ।जेब्ला  1349  मायथायाव आरब दावबायारि इबान बुटटाया आलेकजेन्ड्रिया उनाव फैदोंमोन अब्ला बियो बे जोबस्रांनाय एबा खहा जानाय जायगायाव हाबनो हायाखैमोन ।1480  माइथायाव जेब्ला इजिप्टनि मेमलक सुलताना आलेकजेन्द्रियानि रौनिया हान्जाखौ गोख्रों खालामनो थांखि लायो अब्लानो लाइट हाउसनि जारिमिना जोबनानै फैयो ।बेयो लाइट हाउस थानाय जायगायावनो गोग्लैनानै थानाय अनथाइ आरो मारबलफोरखौ जथायनानैनो गंसे गेजेराव खरं लुदोंमोन ।मोनदख गोमोथावफोरनि गेजेराव आलेकजेन्ड्रियानि लाइट हाउसानो जोबथामोन ।बिनिखायनो बेनि महर आरो जायगानि सायाव जोंहा थोजासे गियान दं ।स्टेबनि आरो प्लिनि मोननि लिरनानै गालांनाया जोंनो ` ` टावार ' ' आरो गोमोथाव गुफुर मारबलनि सोमोन्दै फोरमायथिना होयो ।जि कि.मि.नि मिटार गोजाननिफ्रायबाबो माबोरै आयनायाव माबोरै मोदानफैनो हायो बेफोरनि सोमोन्दो जोंनो बिसोर खिन्थाना होयो ।खिरिमिना जोंनो खिन्थायो दि - आयनाया सुथुरफोरनि जाहाजखौ हमनो हायो आरो जेब्ला बोरि मोनहैयो अब्ला सावना होयो ।1166  माइथायाव आरबनि दावबायारि आब - हागगाग - अल - अनदाल सि आ लाइट हाउससिम दावबाय फैदोंमोन ।बियो बेयाव नांगौ बादि माखासे खौरांफोर बुथुमना बेनि सायाव मोनसे थार फोरमायथि होदोंमोन जाय आथिखालनि गोदान लंथाइखुलि सानथौगिरिफोरनो बेखौ दाफिननायाव मदद होनो हादों ।बयनिख्रुइ सिंनिया जादोंमोन  55.9  मिटार (  183.4  फुट ) गोजौ हासुं बादि सिरि ; गेजेर बाहागोआव दंमोन  18.30  मिटार (  60.0  फुट ) फारखै गोलाउ महरनि आरो बेनि गोजौवा जादोंमोन  27.45  मिटार (  90.1  फुट ) आरो थामथि बाहागोआव दंमोन  7.30  मिटार (  24.0  फुट ) जौथाय ।लुथाया गायसननायखौ लानानै  117  मिटार (  384  फुट ) मोन जाय आथिखालनि  40  थाला नजों समान ।सिंथारनि थालाखौ अर फोजोंनो बाहायदोंमोन ।गोजौथायनि थालायाव खाननि समाव खाननि खोराङा आयनायाव मोदाननायमोन आरो मोनायाव अरखौ फोजोंनायमोन ।गोदो गोदायनि दिनाव पखिदन मुंनि मोनसे मुसुखाया ननि थिखिनिखौ खमायहोदोंमोन ।आलेकजेन्द्रियानि लाइट हाउस आथिखालसिम थांनानै थायाखै जानो हागौ,थेवबो बेयो गोबां नेरसोन गालांनो हादों ।बेनि महरारि दाथायनि सायाव सोनारनानैनो मेडिटेरियाननिफ्राय स्पेनसिमालागि गोबां एखे महरनि नुथायफ्रा लुजादोंमोन ।राव बिगियाननि बादिब्ला बुहुमाव लाइट हाउसनि मुंखौ पेरʼज मुङै मिथिजादों ।सोदोब बिहुङाव बायब्लानो प्रान्स इटालियान आरो स्पेन सोदोबाव लाइट हाउसखौ मा बुङो मिथिगोन ।गिदिर मिपामिउजों गोरोबनायबादि जोंदा सासे गोजाम राजाखौ फबनाय जायगाथिं थांगासिनो दं ।बे फबनाय जायगाया पिरामिडजों रुजुनायाव गोबां फारागथि दं जायनि थाखाय बेयो जरखा मुं आरजिना गोजौ फारिलायाव जायगा आवग्रिनो हादों ।ओनसोलखौ नायनानै बेयो आरटेमिस मन्दिरनि खाथियाव ।आरो बेनि फबनाय जायगानि टमा बेनि महरनिख्रुइ गोबां बोसोर नायनो थांग्राफोरखौ गोसो बोनो हादों ।खोला सोनाब तुरकियाव थानाय एजियान लैथोनि सायाव बडरुम नोगोराव ।जेब्ला पारिसाया गावसिनि गोजाम रायजोखौ फुवारनो मेसपटेमिया,सा भारत,साइरिया इजिप्ट आरो एसियाखौ सरजाबफादोंमोन ।